open-index/open-wikipedia-markdown huggingface dataset:
Μπέλλες

Η οροσειρά **Μπέλλες** ή **Κερκίνη** (, , μτφ. *Belasitsa*) βρίσκεται στην περιοχή της Μακεδονίας και ανήκει στην Ελλάδα (νότιο και ανατολικό τμήμα, σε ποσοστό 45%), στη Βόρεια Μακεδονία (δυτικό τμήμα, σε ποσοστό 35%) και τη Βουλγαρία (βόρειο τμήμα, σε ποσοστό 20%). Αποτελεί φυσικό σύνορο της Ελλάδας αφενός από νότο, και αφετέρου Βουλγαρίας και Βόρειας Μακεδονίας από βορρά. Στο ελληνικό τμήμα βρίσκεται στις περιφερειακές ενότητες Σερρών και Κιλκίς. Η Κερκίνη ανήκει στην οροσειρά του Δυτικού Ορβήλου, της οποίας αποτελεί το νοτιότερο τμήμα.

Η περιοχή του Μπέλλες χαρακτηρίστηκε ευρωπεριοχή το 2003. Επίσης, είναι προστατευόμενος βιότοπος του Natura 2000.

## Μορφολογία
Η οροσειρά βρίσκεται βορειοανατολικά της λίμνης Δοϊράνης και έχει μήκος περίπου 60 χλμ. και πλάτος 7 με 9 χλμ. σε απόσταση περίπου 95 χλμ. από τη Θεσσαλονίκη. Το υψηλότερο σημείο της βρίσκεται στην κορυφή Ράντομιρ (*Radomir – Kalabak*), στα 2.029 μέτρα, ενώ το γενικότερο υψόμετρο ποικίλλει μεταξύ των 300 και 1900 μέτρων πάνω από το επίπεδο της θάλασσας. Η περιοχή έχει Ηπειρωτικό κλίμα με παγερούς χειμώνες και δροσερά καλοκαίρια. 

## Ιστορικά στοιχεία
Η οροσειρά του Μπέλλες ταυτίζεται με τη δασώδη και ακατοίκητη Κερκίνη, που μνημονεύεται από τον Θουκυδίδη στην περιγραφή της πορείας του Σιτάλκη, βασιλιά των Θρακών Οδρυσών, κατά την εκστρατεία του εναντίον της Μακεδονίας (το 429 π.Χ.). Επίσης, ταυτίζεται με τον Δυτικό Όρβηλο ή καλύτερα αποτελούσε παρακλάδι του, αφού σύμφωνα με τον Ηρόδοτο υψωνόταν πλάι στην αρχαία λίμνη Πρασιάδα (σημ. Δοϊράνη).

Η περιοχή έγινε πεδίο σημαντικών μαχών κατα τη βυζαντινή περίοδο. Η Μάχη του Κλειδίου διεξήχθη στις 29 Ιουλίου 1014 μεταξύ της Βυζαντινής και της Βουλγαρικής Αυτοκρατορίας, στην περιοχή μεταξύ των οροσειρών της Κερκίνης και του Δυτικού Ορβήλου, κοντά στο χωριό Κλειδίον (σήμερα στη Βουλγαρία) και έληξε με νίκη των Βυζαντινών. Η αποφασιστική μάχη έγινε με επίθεση των Βυζαντινών, υπό την ηγεσία του στρατηγού Νικηφόρου Ξιφία, και είχε ως αποτέλεσμα την ολοκληρωτική καταστροφή των Βουλγάρων.

Η Μάχη του Δημητρίτζη διεξήχθη στην περιοχή της Σιντικής Σερρών το 1185, μεταξύ των δυνάμεων του Βυζαντινού στρατού και των Νορμανδών του Βασιλείου της Σικελίας, οι οποίοι είχαν πρόσφατα αλώσει τη δεύτερη μεγαλύτερη πόλη της Βυζαντινής Αυτοκρατορίας, τη Θεσσαλονίκη. Ήταν καθοριστική βυζαντινή νίκη, η οποία τερμάτισε οριστικά τη νορμανδική απειλή για την Αυτοκρατορία.

## Παραπομπές


## Εικόνες


Αρχείο:Belasiza Balkan topo de.jpg|χάρτης του βουνού
Αρχείο:Kalabak IMG 4600.jpg|χιονισμένες κορυφές
Αρχείο:Lozen Belasitsa IMG 7762.jpg|κορυφή της Μπέλες
Αρχείο:Μπελλες.jpg
Αρχείο:Χιονισμένο όρος Μπέλες.jpg|Άποψη του όρους Μπέλες, χιονισμένο


## Εξωτερικοί σύνδεσμοι
*Το Βήμα, όρος Μπέλες

Κατηγορία:Κερκίνη (οροσειρά)
Κατηγορία:Βουνά των Σερρών
Κατηγορία:Βουνά της Βουλγαρίας
Κατηγορία:Φυσικά πάρκα της Βουλγαρίας
Κατηγορία:Βουνά της Βόρειας Μακεδονίας
Κατηγορία:Σύνορα Ελλάδας-Βόρειας Μακεδονίας
Κερκίνη (αποσαφήνιση)

Το όνομα **Κερκίνη** μπορεί να αναφέρεται σε ένα από τα παρακάτω:

*Στη **[[λίμνη Κερκίνη]]**.
*Στην οροσειρά **[[Μπέλλες]]** (ως εναλλακτική ονομασία).
*Στο **[[Δήμος Κερκίνης|δήμο Κερκίνης]]** Σερρών.
*Στον οικισμό **[[Κερκίνη Σερρών]]**.

Κατηγορία:Αποσαφηνίσεις ελληνικών τοπωνυμίων
Άνω Άγιος Βλάσιος Αιτωλοακαρνανίας

Ο **Άνω Άγιος Βλάσιος** ή **Άνω Άγιος Βλάσης** είναι ορεινό χωριό της Περιφερειακής Ενότητας Αιτωλοακαρνανίας σε υψόμετρο 860 μέτρα.

## Γεωγραφία - Ιστορία
Ο Άνω Άγιος Βλάσιος βρίσκεται προς τα ανατολικά όρια με την Περιφερειακή Ενότητα Ευρυτανίας, ανάμεσα στις τεχνητές λίμνες Κρεμαστών (ΝΔ.) και Καστρακίου (ΒΑ.). Είναι κτισμένος στις βορειοδυτικές πλαγιές του όρους Κουτούπα του Παναιτωλικού. Απέχει 37 χλμ. Β.-ΒΑ. από το Αγρίνιο και μέσα από το χωριό περνάει η ΕΟ Καρπενησίου - Αγρινίου. Αναφέρεται επίσημα ως ξεχωριστός οικισμός για πρώτη φορά το 1928 να απογράφεται στην τότε κοινότητα Αγίου Βλασίου και να ορίζεται έδρα τής ομώνυμης κοινότητας. Καταργήθηκε το 1940 για να επανασυσταθεί το 1951. Σύμφωνα με το πρόγραμμα ''Καλλικράτης'' ανήκει στην τοπική κοινότητα Αγίου Βλασίου που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 55 κατοίκους.

## Πληθυσμός

## Εξωτερικοί σύνδεσμοι
* Η ιστορία του Αγίου Βλασίου Αγρινίου - Σπάνιες φωτογραφίες από τον ιστότοπο Parakampylianews

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Στίβος στους Ολυμπιακούς Αγώνες 2008 - Δισκοβολία Ανδρών

Το αγώνισμα της **[[Δισκοβολία|δισκοβολίας]]** των ανδρών στο πρόγραμμα του στίβου των Ολυμπιακών Αγώνων του Πεκίνου πραγματοποιήθηκε το Σάββατο 16 και την Τρίτη 19 Αυγούστου 2008 στο Εθνικό Στάδιο του Πεκίνου. Πήραν μέρος 37 αθλητές από 29 χώρες. Ο Εσθονός Γκερτ Κάντερ κατέκτησε το χρυσό μετάλλιο, ο Πιοτρ Μαλαχόφσκι από την Πολωνία το ασημένιο και ο Λιθουανός Βιργκίλιους Αλέκνα, νικητής το 2000 στο Σύδνεϊ και το 2004 στη Αθήνα, το χάλκινο.

## Προκριματικά
Οι προκριματικοί διεξήχθησαν στο πρωί του Σαββάτου 16 Αυγούστου. Το όριο πρόκρισης για το τελικό είχε οριστεί στα 64,50 μέτρα. Για τον τελικό πέρασαν 7 δισκοβόλοι που πέρασαν το όριο και οι 5 με τις καλύτερες επιδόσεις από τους υπόλοιπους.

Το πρώτο προκριματικό γκρουπ ξεκίνησε στις 10:40 τοπική ώρα (UTC+8).

Το δεύτερο πρoκριματικό γκρουπ ξεκίνησε στις 12:05 τοπική ώρα (UTC+8).

## Τελικός
Ο τελικός διεξήχθη το βράδυ της 19ης Αυγούστου στις 21:00 τοπική ώρα (UTC+8). 

## Παραπομπές
* Επίσημα αποτελέσματα τελικού , IAAF
* Επίσημα αποτελέσματα προκριματικών, IAAF
* "Men's Discus Throw - FINAL", αναφορά για τον τελικό στο site της IAAF

Κατηγορία:Θερινοί Ολυμπιακοί Αγώνες 2008
Κατηγορία:Δισκοβολία
Βόιο

Το **Βόιο** (καθ. *Βόιον*) είναι βουνό της Δυτικής Μακεδονίας και καταλαμβάνει το νότιο τμήμα της Περιφερειακής Ενότητας Καστοριάς. Γι' αυτό το λόγο συχνά θεωρείται εσφαλμένα προέκταση του Γράμμου. Το ύψος του είναι 1.802 μέτρα, το μήκος του 45 χιλιόμετρα και στο μεγαλύτερο μέρος του καλύπτεται από δάση (δασοκάλυψη 80%). Στο Βόιο βρίσκονται οι κύριες πηγές του ποταμού Αλιάκμονα.

Στο όρος Βόιο ανήκει και ο ιδιαίτερος ορεινός όγκος Όντρια. Τα Όντρια βρίσκονται μεταξύ των περιφερειακών ενοτήτων Καστοριάς και Κοζάνης.

Από το όρος Βόιο, το οποίο αποτελούσε και την αρχική εστία κατοικίας και εξάπλωσής τους, πήραν το όνομά τους οι Βοιωτοί, οι Ευβοείς και οι Βοιές (στη Λακωνία).

Το βουνό έχει δάση με βελανιδιές, οξιές και καστανιές. Οι δυτικές πλαγιές είναι ιδιαίτερα απόκρημνες, ενώ οι ανατολικές περισσότερο ομαλές. Στο Βόιο έχουν ανευρεθεί κοιτάσματα χρωμίτη.

Αποτελεί ξεχωριστή περιοχή για περιβαλλοντικούς και πολιτιστικούς λόγους.

## Παραπομπές

## Εξωτερικοί σύνδεσμοι
*Ν.Α. Κοζάνης - Φύση και τοπία
*Πανεπιστήμιο Δυτικής Μακεδονίας, Πρόγραμμα Πίνδος - Το Όρος Βόϊο

Κατηγορία:Βουνά της Καστοριάς
Κατηγορία:Βουνά της Κοζάνης
Νότος (μυθολογία)

Στην ελληνική μυθολογία με το όνομα **Νότος** είναι γνωστή μία θεότητα που προσωποποιούσε τον νότιο άνεμο, το καλοκαίρι, την υγρότητα και τη ξηρασία. Ο Νότος αναφέρεται ότι ήταν γιος της θεάς της αυγής Ηούς και του Αστραίου. Αντίθετα από ό,τι συμβαίνει με τα αδέλφια του, τον Βορέα και τον Ζέφυρο, ο Νότος δεν έπραξε κάτι το αξιομνημόνευτο ώστε να μνημονεύεται σε κάποιο μύθο.

## Παραπομπές

## Πηγή
* Emmy Patsi-Garin, *Επίτομο λεξικό Ελληνικής Μυθολογίας*, εκδ. Χάρη Πάτση, Αθήνα 1969

Νοτος
Δεύτερος πόλεμος των βαρώνων

Με την ονομασία **Πόλεμος των Βαρώνων** ή **Δεύτερος πόλεμος των βαρώνων** έμεινε στην ιστορία της Αγγλίας ο τριετής εμφύλιος πόλεμος που ξέσπασε στη περίοδο 1264-1267 με αφορμή τη δυσφορία των Άγγλων βαρώνων (κατώτερης αριστοκρατίας) για την άφρονη και σπάταλη πολιτική του Βασιλέως Ερρίκου Γ' της Αγγλίας.

Κύριος όμως λόγος της εξέγερσης εκείνης ήταν η προσπάθεια των βαρώνων να πετύχουν εκ μέρους του βασιλέως τη τήρηση των Διατάξεων της Οξφόρδης, οι οποίες όμως με τη ρύθμιση της Αμιένης το 1264 κηρύχθηκαν άκυρες από τον βασιλέα της Γαλλίας Λουδοβίκο Θ'. Έτσι, αναλαμβάνοντας επικεφαλής της ένοπλης εξέγερσης, ο βαρόνος Σιμόν ντε Μονφόρ κατάφερε στη «μάχη του Λιούις» (Μάιος 1264), που ακολούθησε να συλλάβει τον Βασιλέα και να τον θέσει υπό περιορισμό. Για ένα σχεδόν χρόνο και μέχρι τη μάχη του Ίβσαμ, (4 Αυγούστου 1265), όπου και σκοτώθηκε ασκούσε σχεδόν τον πλήρη έλεγχο της Αγγλίας.

Τελικά με το διάταγμα (Dictum), του Κένιλγουερθ, το 1266, έγιναν κάποιες διευθετήσεις και στη συνέχεια με το «ψήφισμα (Statue) του Μάλμπορο», τον επόμενο χρόνο, ικανοποιήθηκαν μερικά οικονομικά αιτήματα των βαρώνων.

## Εκφράσεις
Σήμερα η ιστορική αυτή ονομασία αποτελεί συνήθη δημοσιογραφική έκφραση προκειμένου να αποδοθεί ο μεταξύ των μεγαλοεπιχειρηματιών οικονομικός πόλεμος ή η αντίδραση και αντιπαράθεση αυτών σε φορολογικές διατάξεις ή άλλες κυβερνητικές προθέσεις.

## Πηγές
* Εγκυκλοπαίδεια Πάπυρος Larousse Britannica" τομ.13ος, σελ.329.

Κατηγορία:Ιστορία της Αγγλίας
Γιώργος Ελευθερίου

Ο **Γιώργος Ελευθερίου** είναι Κύπριος πρώην ποδοσφαιριστής, ο οποίος αγωνιζόταν στο χώρο του μεσαίας γραμμής.

## Βιογραφικό
Ο **Ελευθερίου** γεννήθηκε στις 30 Σεπτεμβρίου του 1984 στη Λευκωσία και έχει ύψος 167 εκ. Ξεκίνησε την καριέρα του το 2003 από τον ΑΠΟΕΛ στον οποίο έμεινε ως το 2006 χωρίς να καταφέρει να κερδίσει θέση βασικού στην ομάδα. Ακολούθησε η παραχώρησή του για 1 χρόνο με την μορφή δανεισμού στον Διγενή Μόρφου και το 2007 παραχωρήθηκε στην Νέα Σαλαμίνα. Το καλοκαίρι του 2008 αποκτήθηκε από την Δόξα Κατωκοπιάς. Το 2011 μετακινήθηκε στην ΑΕΛ Λεμεσού με την οποία κατέκτησε το πρωτάθλημα την περίοδο 2011-12. Έχει μια συμμετοχή στην Εθνική Κύπρου το 2013

## Παραπομπές


 

Κατηγορία:Κύπριοι ποδοσφαιριστές
Κατηγορία:Λήμματα που χρειάζονται ενημέρωση
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 11/2012
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Διγενή Μόρφου
Κατηγορία:Ποδοσφαιριστές Δόξας Κατωκοπιάς
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Νέας Σαλαμίνας
Κατηγορία:Ποδόσφαιρο-επέκταση
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές ΑΣΙΛ
Νυκτέας

Στην ελληνική μυθολογία ο **Νυκτέας** (***Νυκτεύς***) ήταν ο πατέρας της Αντιόπης και της  Νυκτείδας, γιος (κατά την επικρατέστερη εκδοχή) του Υριέα και της Νύμφης Κλωνίας ή Κλονίης, και αδελφός του Λύκου, εγγονός επομένως του θεού Ποσειδώνα. Τον θεωρούσαν όμως κάποτε και γιο του Χθονίου, δηλαδή έναν από τους «Σπαρτούς», τους ανθρώπους που γεννήθηκαν από τα δόντια του δράκοντα που τα είχε σπείρει ο Κάδμος.

Μαζί με τον αδελφό του, ο Νυκτέας σκότωσε τον Φλεγύα και στη συνέχεια κατέφυγε μαζί του στη Θήβα, όπου και ανέλαβε την αντιβασιλεία για αρκετό καιρό. Εκεί πήρε ως σύζυγό του την Πολυξώ και απέκτησαν μαζί δύο κόρες, τη Νυκτεΐδα και την Αντιόπη. Σύμφωνα με τον Παυσανία, ο Νυκτεύς σκοτώθηκε κατά την εκστρατεία ενάντια στη Σικυώνα, εκστρατεία που είχε γίνει για να εκδικηθούν τον βασιλιά της Εποπέα, ο οποίος είχε απαγάγει την Αντιόπη. Ωστόσο, η *[[Βιβλιοθήκη Απολλοδώρου]]* (Γ΄ 5.5) αναφέρει ότι ο Νυκτέας αυτοκτόνησε όταν η κόρη του διέφυγε με τη θέλησή της στη Σικυώνα, αφού πρώτα ζήτησε από τον αδελφό του τον Λύκο να την τιμωρήσει.

## Παραπομπές


## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Νυκτεας
Ιμπρεσάριος

Με τον διεθνή θεατρικό όρο **ιμπρεσάριος** (ή ιμπρεσσάριος) χαρακτηρίζεται γενικά ο θεατρικός ή καλλιτεχνικός επιχειρηματίας που αναλαμβάνει με δικές του δαπάνες την κάλυψη των εξόδων αναγνωρισμένης φήμης καλλιτεχνών, για την παρουσία τους και την εκτέλεση θεατρικών παραστάσεων ή συναυλιών, σε διάφορες πόλεις του κόσμου.

Παλαιότερα ο επιχειρηματίας αυτός εκτός από τις μεγάλες προκαταβολές που θα έπρεπε να παρέχει για το "κλείσιμο" των καλλιτεχνών, με τους οποίους και συμβάλλονταν, έπρεπε και να επιστρατεύσει πλήθος άλλων υπαλλήλων και πρακτόρων (σήμερα καλλιτεχνικών ατζέντηδων) για το κλείσιμο θεάτρων, σταδίων κ.λπ. καθώς και τα έξοδα της προκαταρκτικής διαφήμισης των περιοδειών (tournées) του, και τα πρόσθετα έξοδα της όλης οργάνωσης.

Διάσημοι τέτοιοι ιμπρεσάριοι ήταν ο Μαυρίκιος Στρακόσι, που περιέφερε ανά την Ευρώπη και Αμερική τη διάσημη Σουηδή τραγουδίστρια Χριστίνα Νίλσον, ο Ούλμαν , απαράμιλλος διοργανωτής μεγάλων συναυλιών όπερας, ο Μαυρίκιος Γκράου ή Γκρο που άνοιξε τις πύλες της Αμερικής σε μεγάλους καλλιτέχνες, ο Σούρμαν για τον οποίο λέγεται πως σ΄ αυτόν οφείλουν την παγκόσμια φήμη τους η Σάρα Μπερνάρ, η Ελεονώρα Δούζε και η Αδελίνα Πάττη στην οποία είχε καταβάλει ένα εκατομμύριο φράγκα για 100 παραστάσεις, κ.ά.

Πολλές φορές ο όρος ταυτίζεται με τον καλλιτεχνικό διευθυντή (μάνατζερ) ενός καλλιτέχνη ή συγκροτήματος, που βεβαίως βαρύνεται περισσότερο με την καλλιτεχνική παρουσία και αμοιβή και λιγότερο με την οργάνωση.

Κατηγορία:Πρόσωπα του θεάτρου
Κατηγορία:Επιχειρηματίες
Κατηγορία:Επαγγέλματα σχετικά με τη μουσική
Καλλιχόρη (δορυφόρος)

Η **Καλλιχόρη** () ή **Δίας XLIV** είναι ένας μικρός φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ, στις 7 Μαρτίου 2003. Πήρε το όνομά του στις 30 Μαρτίου του 2005 από τη νύμφη Καλλιχόρη σύμφωνα με την Ελληνική μυθολογία. Στον δορυφόρο δόθηκε η προσωρινή ονομασία **S/2003 J 11**.

Η Καλλιχόρη έχει διάμετρο περίπου 2 χιλιόμετρα και περιφέρεται γύρω από τον Δία σε μέση απόσταση 23.112.000 χλμ. μία φορά κάθε 717 ημέρες και 19 ώρες, με κλίση τροχιάς 165° ως προς την εκλειπτική (164° ως προς τον ισημερινό του Δία), σε ανάδρομη φορά και με εκκεντρότητα τροχιάς 0,2042.

Η Καλλιχόρη ανήκει στην τροχιακή «Ομάδα της Κάρμης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 23 και 24 εκατομμυρίων χιλιομέτρων και κλίσεις τροχιάς γύρω στις 165°.

## Παραπομπές


## Εξωτερικοί σύνδεσμοι
* Καλλιχόρη από την Εξερεύνηση του Ηλιακού Συστήματος της NASA 
* Οι δορυφόροι του Δία από τον Σκοτ Σέπαρντ 

Καλλιχο
Νύκτιππος

Στην ελληνική μυθολογία ο **Νύκτιππος** ήταν, σύμφωνα με μία εκδοχή, ο μόνος από τους γιους του βασιλιά Λυκάονα της Αρκαδίας ο οποίος σώθηκε από την εκδίκηση του Δία κατά του πατέρα του. Αιτία της σωτηρίας του ήταν οι ικεσίες της θεάς Γαίας. Στη συνέχεια ο Νύκτιππος διαδέχθηκε τον πατέρα του στον θρόνο της Αρκαδίας και επί της βασιλείας του έλαβε χώρα ο Κατακλυσμός του Δευκαλίωνα.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Νυκτιππος
Νυξ

Στην ελληνική μυθολογία με το όνομα **Νυξ** είναι γνωστή η θεότητα που προσωποποιούσε τη νύχτα. Η Νυξ αναφέρεται ιδιαίτερα από τους αρχαίους Έλληνες ποιητές, αλλά η μεγάλη σημασία της στην ελληνική μυθολογία υπερβαίνει τα απλά λογοτεχνικά πλαίσια. Η Νυξ ήταν κυρίαρχη, αρχέγονη και κοσμογονική οντότητα, την οποία σεβόταν και φοβόταν ακόμη και ο ίδιος ο θεός Δίας. Σύμφωνα με τη *[[Θεογονία]]* του Ησιόδου, η Νυξ είχε γεννηθεί από το Χάος και ήταν μητέρα των παρακάτω οντοτήτων:

1) Από το Έρεβος:
* Αιθέρας
* Ημέρα
* Χάροντας
* Στύγα (σύμφωνα με άλλες πηγές, ήταν κόρη του Τιτάνα Ωκεανού και της Τιτανίδας Τηθύος)
* Ύπνος
* Θάνατος
* Επίφρονας

2) Με παρθενογένεση (χωρίς πατέρα):
* Απάτη
* Κήρες
* Μώμος
* Μόρος
* Οϊζύς
* Όνειροι
* Φιλότης
* Έρις
* Γήρας
* Νέμεσις
* Εσπερίδες (πιθανόν)

3) Από τον Ουρανό:
* Λύσσα

Η Νυξ αναφέρεται ακόμη ως θυγατέρα του Φάνητα, τον οποίο και διαδέχθηκε. Στη συνέχεια, παρότι παραδίδει το σκήπτρο στον υιό της τον Ουρανό, εξακολουθεί να συμβουλεύει τόσο αυτόν όσο και τις επόμενες γενεές — τον Κρόνο και, ιδιαίτερα, τον Δία — ως προς τον τρόπο δημιουργίας του κόσμου. Η επιρροή της οφειλόταν στις μαντικές της ικανότητες, τις οποίες ασκούσε μέσα σε μια σπηλιά. Σύμφωνα με κάποια ένδειξη, κατά τις παλαιότερες ορφικές δοξασίες, η Νυξ ήταν η πρωταρχική δύναμη (αντί του Χάους). Στον Αριστοφάνη μνημονεύεται ως προϋπάρχουσα του `Ερωτα (Φάνης). Η ίδια η Νυξ δεν ήταν αντικείμενο συστηματικής λατρείας από τους πιστούς της αρχαίας ελληνικής θρησκείας, αλλά σχετιζόταν με τα μαντεία. Υπήρχε δικό της ανάθημα μέσα στον ναό της Δήμητρας στην Πέργαμο, κατά την Ελληνορρωμαϊκή περίοδο αυτής.
## Δείτε επίσης
* Ο φυσικός δορυφόρος του Πλούτωνα **[[Νυξ (δορυφόρος)|Νυξ]]** (Nix) και ο αστεροειδής **[[3908 Νυξ]]** (3908 Nyx) πήραν το όνομά τους από τη μυθική αυτή θεότητα.

## Πηγές
* Emmy Patsi-Garin, *Επίτομο λεξικό Ελληνικής Μυθολογίας*, εκδ. Χάρη Πάτση, Αθήνα 1969

## Εξωτερικοί σύνδεσμοι

* Άρθρο σχετικό με την ονοματοδοσία των δορυφόρων του Πλούτωνα

Κατηγορία:Θεότητες της ελληνικής μυθολογίας
Κατηγορία:Μάντεις, ονειροκρίτες και οιωνοσκόποι της ελληνικής μυθολογίας
Κατηγορία:Θεότητες του Κάτω Κόσμου
Ξάνθη (μυθολογία)

Στην ελληνική μυθολογία με το όνομα **Ξάνθη** είναι γνωστά τα παρακάτω πρόσωπα:

# Μία από τις Ωκεανίδες, κόρη του Ωκεανού και της Τηθύος.
# Μία Αμαζόνα.
# Η σύζυγος, σύμφωνα με μία συγκεκριμένη μεσσηνιακή παράδοση, του θεού της Ιατρικής Ασκληπιού φερόμενη παράλληλα ως μία των Λευκιππιδών (αντί της Αρσινόης, της Ησιοδικής παράδοσης). Η Ξάνθη σύμφωνα μ΄ αυτή την παράδοση δεν γέννησε τις κόρες του θεού που αναφέρονται σε άλλες παραδόσεις, αλλά μόνο τον Μαχάονα τον θεραπευτή. 
Κανένα πρόσωπο από τα παραπάνω δεν έχει σχέση με την ονομασία της πόλεως Ξάνθης.

Ο αστεροειδής **[[411 Ξάνθη]]** (411 Xanthe), που ανακαλύφθηκε το 1896, πήρε το όνομά του από την Ωκεανίδα Ξάνθη.

## Παραπομπές

## Πηγές
* "Νεώτερον Εγκυκλοπαιδικόν Λεξκόν Ηλίου" τομ.14ος, σελ.686.
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ξανθη
Δημήτρης Ασσιώτης

Ο **Δημήτρης Ασσιώτης** είναι παλαίμαχος διεθνής Κύπριος ποδοσφαιριστής που αγωνιζόταν στο χώρο της μεσαίας γραμμής.

## Βιογραφικό
Ο **Ασσιώτης** γεννήθηκε στις 31 Μαρτίου του 1971 και ξεκίνησε την καριέρα του το 1987 από τον Ολυμπιακό Λευκωσίας και στην συνέχεια αγωνίστηκε στην Ανόρθωση (1992- 97) και στον Εθνικό Άχνας (1997 - 98) για να επιστρέψει στον Ολυμπιακό όπου και ολοκλήρωσε την καριέρα του το 2003.
Με την Εθνική ομάδα της Κύπρου αγωνίστηκε συνολικά 6 φορές.

## Στατιστικά

Κατηγορία:Κύπριοι ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Εθνικού Άχνας
Κατηγορία:Ποδοσφαιριστές Ολυμπιακού Λευκωσίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Άρη Λεμεσού
Οάξης

Στην ελληνική μυθολογία με το όνομα **Οάξης** ή **Όαξος** είναι γνωστός ένας ήρωας από την Κρήτη. Ο Οάξης ήταν γιος της Αγχιάλης (της μητέρας των Ιδαίων Δακτύλων) και έδωσε το όνομά του στην αρχαία κρητική πόλη Όαξος (ή και την ίδρυσε). 

Στην παράδοση κατά την οποία ο ήρωας ονομάζεται Όαξος, ως μητέρα του αναφέρεται η Νύμφη Ακακαλλίδα ή Ακάλη, κόρη του Μίνωα και της Πασιφάης ή της Κρήτης.

## Παραπομπές

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Οαξης
Όγκος (μυθολογία)

Ο **Όγκος** ή **Όγκιος** στην ελληνική μυθολογία είναι γνωστός ο επώνυμος ήρωας και ηγεμόνας της περιοχής Όγκειον, που βρισκόταν κοντά στην Θέλπουσα. 

Ο Όγκος αναφέρεται ως γιος του ίδιου του θεού Απόλλωνα. Ο Όγκος εξέτρεφε κοπάδια περίφημων αλόγων, ένα από τα οποία ήταν και ο υπέροχος Αρίων, που είχε γεννηθεί από τη θεά Δήμητρα και τον θεό Ποσειδώνα. Όταν η θεά Δήμητρα περιπλανώμενη έψαχνε τα παιδιά της και για να ξεφύγει από τον Ποσειδώνα, μεταμορφώθηκε σε φοράδα και μπήκε στο κοπάδι του Όγκιου. Τότε και ο Ποσειδώνας μεταμορφώθηκε σε άλογο για να πετύχει τον σκοπό του, από τη συνεύρεση αυτή γεννήθηκε μια κόρη αγνώστου ονόματος και ένα άλογο ο Αρείωνας. Τον Αρείωνα έδωσε έπειτα ο Όγκιος στον Ηρακλή όταν τον ζήτησε για τον πόλεμο που είχε με τους Ηλείους.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
* [...]  [25.4] τούτου τὰ πολλὰ ἐς ἔδαφος ἔκειτο ἤδη. μετὰ δὲ Θέλπουσαν ἐπὶ τὸ ἱερὸν τῆς Δήμητρος ὁ Λάδων κάτεισι τὸ ἐν Ὀγκείῳ: καλοῦσι δὲ Ἐρινὺν οἱ Θελπούσιοι τὴν θεόν, ὁμολογεῖ δέ σφισι καὶ Ἀντίμαχος ἐπιστρατείαν Ἀργείων ποιήσας ἐς Θήβας: καί οἱ τὸ ἔπος ἔχει, Δήμητρος τόθι φασὶν Ἐρινύος εἶναι ἔδεθλον. ὁ μὲν δὴ Ὄγκιος Ἀπόλλωνός ἐστι κατὰ τὴν φήμην καὶ ἐν τῇ Θελπουσίᾳ περὶ τὸ χωρίον ἐδυνάστευε τὸ Ὄγκιον, τῇ θεῷ δὲ Ἐρινὺς γέγονεν ἐπίκλησις: [25.5] πλανωμένῃ γὰρ τῇ Δήμητρι, ἡνίκα τὴν παῖδα ἐζήτει, λέγουσιν ἕπεσθαί οἱ τὸν Ποσειδῶνα ἐπιθυμοῦντα αὐτῇ μιχθῆναι, καὶ τὴν μὲν ἐς ἵππον μεταβαλοῦσαν ὁμοῦ ταῖς ἵπποις νέμεσθαι ταῖς Ὀγκίου, Ποσειδῶν δὲ συνίησεν ἀπατώμενος καὶ συγγίνεται τῇ Δήμητρι ἄρσενι ἵππῳ καὶ αὐτὸς εἰκασθείς. [...] Παυσανίου, Αρκαδικά

Κατηγορία:Επώνυμοι ήρωες της ελληνικής μυθολογίας
Κατηγορία:Αρχαίοι Αρκάδες
Οδόμας

Στην ελληνική μυθολογία με το όνομα **Οδόμας** είναι γνωστός ένας γιος του θεού του πολέμου Άρη και της Καλλιρρόης (της θυγατέρας του ποτάμιου θεού Νέστου). Σύμφωνα όμως με μία άλλη εκδοχή, ο Οδόμας ήταν γιος του Παίονα. Αδέλφια του Οδόμαντα ήταν ο Βίστωνας και ο Ηδωνός. Ο Οδόμας, όπως και οι αδελφοί του, έγινε ο γενάρχης μιας θρακικής φυλής, των Βιστόνων.

## Παραπομπές

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Οδομας
Κατηγορία:Πρόσωπα της ελληνικής μυθολογίας
Οθρυονέας

Στην ελληνική μυθολογία με το όνομα **Οθρυονέας** (***Οθρυονεύς***) είναι γνωστός ένας σύμμαχος του Πριάμου, του βασιλιά της Τροίας, κατά τον Τρωικό Πόλεμο. Ο Οθρυονέας υποσχέθηκε στον Πρίαμο να διώξει τους Αχαιούς αν του έδινε ως έπαθλο την κόρη του την Κασσάνδρα για σύζυγο. Τελικά όμως ο Οθρυονέας σκοτώθηκε από τον Ιδομενέα σε μία από τις μάχες του Τρωικού Πολέμου.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Οθρυονεας
Οίαγρος

Στην ελληνική μυθολογία με το όνομα **Οίαγρος** είναι γνωστός ο κατά μία εκδοχή πατέρας του Ορφέως και του Λίνου, σε κάποια ασθενέστερη εκδοχή και του Μαρσύα. Ο Οίαγρος αναφέρεται από τους μυθογράφους ως ποτάμιος θεός, γιος του θεού Άρη ή του Πιέρου ή του Χάροπα και βασιλιάς των Ηδωνών της Θράκης (ως διάδοχος του Χάροπα). Ως σύζυγος του Οιάγρου μνημονεύεται μία από τις Μούσες: η Καλλιόπη, η Πολυμνία ή η Κλειώ. Ο Οίαγρος περιγράφεται και ως *«Θράκας θεός του κρασιού που καταγόταν από τον [[Άτλας (μυθολογία)|Άτλαντα]]»*.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Οιαγρος
Οιαγρος
Δήμος Ιωαννιτών (πρόγραμμα Καποδίστριας)

**Δήμος Ιωαννιτών** είναι η επίσημη ονομασία του οργανισμού τοπικής αυτοδιοίκησης που περιλαμβάνει την πόλη των Ιωαννίνων και τα γειτονικά της χωριά, τα οποία προσαρτήθηκαν στο δήμο κατά τη δεκαετία του 1990 ομαδοποιημένα σε *δημοτικά διαμερίσματα*.

Το 2011 καταργήθηκε με την εφαρμογή του Προγράμματος «Καλλικράτης» και εντάχθηκε στον νέο, διευρυμένο Δήμο Ιωαννιτών. 

Σύμφωνα με την απογραφή του 2001, ο μόνιμος πληθυσμός του Δήμου Ιωαννιτών ανερχόταν σε 75.550 άτομα, εκ των οποίων οι 67.384 κατοικούν στην πόλη. Εάν στους παραπάνω αριθμούς προστεθούν οι φοιτητές του πανεπιστημίου και οι μόνιμοι κάτοικοι της πόλης που προτίμησαν να απογραφούν στα χωριά τους, ο πραγματικός πληθυσμός υπερβαίνει τους 100.000.. Επίσης, σύμφωνα με την τοπική Πολεοδομία η έκταση του δήμου είναι 46,6 χλμ².

## Διοικητική διαίρεση

***Δ.δ. Ιωαννιτών** -- τα Ιωάννινα

***Δ.δ. Εξοχής** (τμήμα της πρώην κοινότητας Περάματος) -- η Εξοχή

***[[Δημοτικό διαμέρισμα Μαρμάρων Ιωαννίνων|Δ.δ. Μαρμάρων]]**
** τα Μάρμαρα
** η Άμμος
** τα Καρδαμίτσια 
** τα Κάτω Μάρμαρα
** η Ολυμπιάδα

***[[Δημοτικό διαμέρισμα Νεοχωροπούλου Ιωαννίνων|Δ.δ. Νεοχωροπούλου]]**
** το Νεοχωρόπουλον
** το Κάτω Νεοχωρόπουλο

*** [[Δημοτικό διαμέρισμα Σταυρακίου Ιωαννίνων|Δ.δ. Σταυρακίου]] **
** το Σταυράκιον
** ο Βελισσάριο
** η Πεντέλη
** το Τσιφλικόπουλον

## Παραπομπές


## Εξωτερικοί σύνδεσμοι
* Ο επίσημος ιστοχώρος του Δήμου Ιωαννιτών

*
Ζακ Στεφάνου

Ο **Ζακ Στεφάνου** (Θεσσαλονίκη, 31 Ιανουαρίου 1984) είναι Έλληνας τραγουδιστής και τραγουδοποιός από τη Θεσσαλονίκη. 

Στα 15 του ξεκίνησε μαθήματα κιθάρας με τον Βασίλη Βέτσο και έγραψε το πρώτο του τραγούδι. Είναι απόφοιτος της Γερμανικής Σχολής Θεσσαλονίκης. Από το 2001 είναι φοιτητής στην Αρχιτεκτονική του Α.Π.Θ. 

Ο πρώτος του δίσκος "Στο διάστημα δραπέτες" κυκλοφόρησε το 2003 από τη Sony σε Ελλάδα και Κύπρο. Τη διεύθυνση παραγωγής ανέλαβε η Δήμητρα Γαλάνη και την ενορχήστρωση ο Μανώλης Φάμελλος. Από τον δίσκο γνώρισε μεγάλη επιτυχία το τραγούδι "Δείξε μου τον τρόπο". Ο δεύτερος δίσκος (2005) "Ένας όμορφος κόσμος" ήρθε να επιβεβαίωσει την επιτυχία του πρώτου. Σε συμπαραγωγή από τον Μάκη Μουράτογλου και τη Δήμητρα Γαλάνη και πάλι από τη Sony, κατάφερε να καταξιώσει τον Ζακ Στεφάνου ανάμεσα στους τραγουδοποιούς της χώρας. Τα "Φτάσε στον πάτο", "Μικρό μου πόνι" και "Πάντα δικός σου", ντουέτο με την Ανδριάνα Μπάμπαλη, με τους προσεγμένους στίχους τους, αποτέλεσαν αντικείμενα σχολιασμού σε ραδιόφωνα και YouTube. 

Έκτοτε ο Ζακ Στεφάνου έκανε ένα διάλειμμα από τη δισκογραφία, ενώ το 2006 δημιουργήθηκε η μΠάντα-Κοάλα, αρχικά χωρίς τον τίτλο μΠάντα-Κοάλα. Τα επόμενα χρόνια ο Ζακ Στεφάνου πραγματοποίησε δεκάδες συναυλίες (επιτυχημένες και μη) σε Ελλάδα και Κύπρο και σαν επιστέγασμα αυτού, το 2010 κυκλοφόρησε ο δίσκος "Koalaboration" από την ανεξάρτητη inRealTime Records.

## Δισκογραφία
*Στο Διάστημα Δραπέτες (2003), Sony
 1. Μάλλον
 2. Περίμενέ με
 3. Δείξε μου τον τρόπο
 4. Μια κιθάρα κι ο ρυθμός μου
 5. Στο διάστημα δραπέτες
 6. Ο Φλοίσβος και η Μαίρη
 7. Για δυο ματάκια
 8. Σικέ
 9. Γυφτάκι
 10. Το γλυκό της το παιδί
 11. Τσίρκο
 12. Ο βασιλιάς του Λα
*Ένας όμορφος κόσμος (2005), SonyBMG
 1. Εύθραυστο
 2. Φτάσε στον πάτο
 3. Η πόλη των χρωμάτων
 4. Πάντα δικός σου (συμμετέχει η Ανδριάνα Μπάμπαλη)
 5. Να 'σαι ότι θες
 6. Μικρό μου πόνι (το δελτίο ειδήσεων εκφωνεί η Μαρία Χούκλη)
 7. Να μου φύγεις ξανά
 8. Ένα σαχλό τραγούδι
 9. Η νύχτα μετά
 10. Όμορφος κόσμος
 11. Το σύμπαν του μυαλού σου
*Ποτέ όπως πριν, Μανώλης Φαμέλλος - Συμμετοχή (2005)
*Rogamar, Cesaria Evora (Greek edition) - Συμμετοχή (2006)
*Πάντα δικός σου - Καλοκαιρινό Remix (2006)
*Koalaboration (2010), inRealTime Records
 1. Χορεύεις στη γραμμή
 2. Μη μου φύγεις
 3. Όλα αυτά που θέλω να πω
 4. Ο προσωπικός σας σκύλος
 5. Πες μου τελικά
 6. Το κορίτσι του μετρό
 7. Κύκλους στην άμμο (Φωνή: Πάνος Μουζουράκης)
 8. Μίλα μου
 9. Να σαι ότι θες (Koala edition)
 10. Εκείνος κι εκείνη

## Παραπομπές


## Εξωτερικοί σύνδεσμοι
* 

Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες μουσικοί
Δυναμικό ενέργειας

**Δυναμικό ενέργειας** είναι η ηλεκτρική δραστηριότητα που αναπτύσσεται σε ένα μυϊκό ή νευρικό κύτταρο κατά τη διάρκεια της δραστηριότητάς του. Δηλαδή, αποτελεί μια παροδική, αναγεννητική, ηλεκτρική ώση, κατά την παραγωγή της οποίας το δυναμικό της μεμβράνης ενός κυττάρου αυξάνει ταχέως σε μια τιμή που είναι περίπου 100mV θετικότερου του φυσιολογικού, αρνητικού, δυναμικού ηρεμίας. Αυτό προκαλεί τη διάδοση ενός σήματος κατά μήκος των νευρώνων ή των μυών σε μεγάλη απόσταση. Η μετάδοση των δυναμικών ενέργειας επιτρέπει στις πληροφορίες να διαβιβαστούν από τα αισθητήρια όργανα, μέσω των κεντρομόλων νευρώνων, στον εγκέφαλο.

Το δυναμικό ενέργειας προκαλείται έαν το ερέθισμα εκπόλωσης αναγκάζει το δυναμικό της μεμβράνης να γίνει θετικότερο από ένα "κατώφλι" δυναμικού (δυναμικό ουδού ή ουδός πυροδότησης). Λόγω αυτού του γεγονότος, ένα δυναμικό ενέργειας είναι μια απάντηση του τύπου "όλα ή ουδέν" (δηλαδή, ή θα παραχθεί στην πλήρη του μορφή, ή καθόλου) και αποτελείται από μια ταχεία εκπόλωση, η οποία ακολουθείται από μια βραδεία επαναπόλωση. Η μορφή του δυναμικού ενέργειας σε ένα δεδομένο κύτταρο αντανακλά τις εξιδικευμένες λειτουργίες αυτού του κυττάρου και υπόκειται σε ορμονική ρύθμιση για ορισμένους κυτταρικούς τύπους.

Όσον αφορά σε ένα νευρικό κύτταρο, το δυναμικό ενέργειας ονομάζεται και αλλιώς νευρική ώση.Πιο συγκεκριμένα όταν ένα νευρικό κύτταρο βρίσκεται σε ηρεμία τότε το εξωτερικό της πλασματικής του μεμβράνης είναι θετικότερο από την εσωτερικό. Δηλαδή το εσωτερικό έχει υψηλή συγκέντρωση ιόντων καλίου και χαμηλή ιόντων νατρίου σε αντίθεση με το εξωτερικό της μεμβράνης. Αυτή η διαφορά διατηρείται χάρη σε  ιοντοτρόπους μηχανισμούς, οι οποίοι καταναλώνουν ενέργεια. Με την κατανάλωση ΑΤP οι μηχανισμοί αυτοί αποβάλλουν νάτρια και προσλαμβάνουν κάλια. Επειδή όμως τα κάλια έχουν μια ιοντική κινητικότητα 20 φορές μεγαλύτερη από τα νάτρια, το εσωτερικό του κυττάρου εμφανίζει μια απώλεια θετικού φορτίου και έτσι δημιουργείται το δυναμικό ηρεμίας ,όπου το εσωτερικό του κυττάρου είναι αρνητικότερο κατά 70mV.

Όταν κάποιο ερέθισμα επιδράσει σε ένα σημείο του κυττάρου, τότε η εσωτερική μεμβράνη γίνεται σε αυτό το σημείο θετικότερη της αρνητικής, γιατί στο συγκεκριμένο σημείο αυξάνεται παροδικά η διαπερατότητα της μεμβράνης και τα ιόντα νατρίου εισέρχονται στο κύτταρο. Έτσι λοιπόν το φορτίο στο εσωτερικό του κυττάρου γίνεται θετικότερο από το εξωτερικό,  περίπου κατά 40mV. Αμέσως μετά αποκαθίσταται το δυναμικό ηρεμίας, καθώς η διαπερατότητα της μεμβράνης για τα ιόντα νατρίου μειώνεται και αυξάνεται για τα ιόντα καλίου μέχρι να επέλθει ισορροπία.

## Βιβλιογραφία
* Boron W & Boulpaep E, "Ιατρική Φυσιολογία", εκδόσεις Π.Χ. Πασχαλίδης, 2006, ISBN 960-399-407-3
* Κεβρεκίδης, Θ., *Βιολογία: Δομή και λειτουργία των οργανισμών,* Θεσσαλονίκη, University Sudio Press, 1996

Κατηγορία:Φυσιολογία ζώων
Κατηγορία:Κυτταρολογία
Κατηγορία:Υπολογιστική νευροεπιστήμη
Μυελίνη

thumb|300px|right|Φωτογραφία (από ηλεκτρονικό μικροσκόπιο διέλευσης) διατομής ενός μυελινωμένου νευράξονα / νευρίτη (με κάλυμμα μυελίνης). Το κάλυμμα μυελίνης περιελίσσεται γύρω από τον νευράξονα του νευρώνα. Electron Microscopy Facility at Trinity College, Hartford, CT
Η **μυελίνη** είναι η λιποειδής ουσία που περιβάλλει το νευράξονα των εμμύελων νευρικών ινών. Η παρουσία της βελτιώνει την αποδοτικότητα με την οποία οι άξονες άγουν τα δυναμικά ενέργειας, ειδικά στις μεγάλες αποστάσεις που τα νεύρα διασχίζουν μεταξύ του εγκεφάλου και των άκρων.

Οι άξονες των νευρώνων που καλύπτονται από μυελίνη ονομάζονται "εμμύελοι", ενώ αυτοί οι οποίοι δεν περιβάλλονται από αυτήν την ουσία ονομάζονται "αμύελοι".

Οι άξονες εγκλείονται κυριολεκτικά στη μυελίνη, η οποία αποτελείται από ομόκεντρες περιελίξεις των μεμβρανών των κυττάρων της γλοίας. Στα περιφερικά εμμύελα νεύρα, η "θήκη" της μυελίνης διακόπτεται κατά τακτά διαστήματα, σχηματίζοντας κοντές μη καλυμμένες περιοχές, που αποκαλούνται κόμβοι του Ranvier. Αυτή η μοναδική ανατομία των εμμυέλων νευραξόνων έχει ως αποτέλεσμα έναν τρόπο διάδοσης της ώσης γνωστό ως "αγωγή με άλμα".

Η υψηλή αποδοτικότητα της αγωγής της ώσης σε τέτοιους άξονες επιτρέπει στους παρακείμενους κόμβους στην ίδια ίνα να πυροδοτήσουν ένα δυναμικό ενέργειας ουσιαστικά ταυτόχρονα με τη διάδοση. Κατά συνέπεια, η αγωγή με άλματα σε μια εμμύελη νευρική ίνα μπορεί να φθάσει σε πολύ υψηλή ταχύτητα μέχρι 130 m / sec.

Η παθολογική κατάσταση κατά την οποία οι νευράξονες χάνουν το έλυτρο μυελίνης που τους περιβάλλει (η λεγόμενη απομυελίνωση), ονομάζεται πολλαπλή σκλήρυνση (ή σκλήρυνση κατά πλάκας).

## Βιβλιογραφία
* Boron W & Boulpaep E, "Ιατρική Φυσιολογία", εκδόσεις Π.Χ.Πασχαλίδης, 2006, ISBN 960-399-407-3

Κατηγορία:Νευρικό σύστημα
Ευστάθιος Κολιαβάς

Ο **Ευστάθιος (Τάκης) Κολιαβάς** (28 Ιανουαρίου 1926 - 30 Οκτωβρίου 2017) ήταν Έλληνας λογοτέχνης, ποιητής και συγγραφέας. Χρησιμοποιούσε το ψευδώνυμο **Τάκης Μωλιοτάκης** ως αρθρογράφος στις λαμιακές εφημερίδες και ερχόμενος στην Αθήνα "υιοθετεί" το διπλό επώνυμο, γι' αυτό υπέγραφε τα βιβλία του ως Τάκης Κολιαβάς  -Μωλιοτάκης. 

Γεννήθηκε στις 28 Ιανουαρίου του 1926 στον Μώλο Λαμίας. Εξ'ού και το ψευδώνυμο Μωλιοτάκης. 

Το 1948-1961 εργάζεται ως δημοσιογράφος σε εφημερίδες της Λαμίας, ενώ την περίοδο 1962-1990 γίνεται στέλεχος ιδιωτικής εταιρείας (σήμερα συνταξιούχος).

Μέλος, αρχικά της Ένωσης Νέων Ελλήνων Λογοτεχνών και κατόπιν της Εταιρείας Ελλήνων Λογοτεχνών και της Ένωσης Συντακτών Επαρχιακού Τύπου. Έχει τιμηθεί με βραβεία του Φ.Σ. Παρνασσός, της Ελληνικής Εταιρείας Χριστιανικών Γραμμάτων, του περιοδικού "Νέα Σκέψη", των "Δελφικών Αμφικτιονιών", της Πανελλήνιας Ένωσης Λογοτεχνών, του "Άγγελου Σικελιανού" Δήμου Σαλαμίνας, κ.ά.

Η ιστοσελίδα http://www.moliotakis.eu είναι αφιερωμένη στην μνήμη του, παρέχοντας στο κοινό το έργο του.

## Βιβλιογραφία
### Πεζογραφία
*(1987) *Μνήμη και Γραφή*
*(2006) *Μώλος Θερμοπυλών* (Ιστορικά στοιχεία περιοχής, αλλά και της εποχής του περασμένου αιώνα)
*(2017) "SCRIPTA MANENT"

### Ποίηση
*(1966) *Γυρισμός απ' τη χώρα των ονείρων*
*(1967) *Ένα παιδί μιλάει στο Θεό**(1970) Πικροί σταλαχτίτες
*(1972) *Νοσταλγικοί αντίλαλοι*
*(1974) *Ορκοδοσία στον Ήλιο*
*(1975) *Ορεινή περιοχή*
*(1976) *Στόμα της φωτιάς*
*(1977) *Οπτογραφία*
*(1979) *Οι ρίζες*
*(1980) *Λυρικές αγγελίες*
*(1981) *Κουκίδες και ψηφία*
*(1983) *Παρουσιολόγιο, Το πρώτο*
*(1983) *Παρουσιολόγιο, Το δεύτερο*
*(1986) *Καθημερινές περιπτώσεις* (Βραβείο Παρνασσού)
*(1988) *Άγρια περιστέρια*
*(1989) *Σφήκες και μέλισσες*
*(1990) *Ρήματα και ρίμες*
*(1991) *Λόγειον σύμμετρο*
*(1992) *Χώμα και χρώμα*
*(1993) *Στην κόψη της γραφής*
*(1993) *Ντόσκο και άντμιρα*
*(1994) *Ραγισμένη πέτρα*
*(1995) *Στη σκιά των οίστρων*
*(1996) *Σημειολογία των καιρών*
*(1997) *Εσπερινή ακολουθία*
*(1998) *Ομήρων Οδύσσεια*
*(1999) *Θίασος..σκαιών* (Σατυρικοί στίχοι)
*(1999) *Έξυπνα..βλήματα*(Σατυρικοί στίχοι)
*(2000) *Οι παρά-βολές του Μώμου* (Σατυρικοί στίχοι)
*(2000) *Προσωπικά δεδομένα*
*(2001) *Ελληνικό πανόραμα*
*(2002) *Όμορφος κόσμος*
*(2008) "ΥΜΝΟΣ ΣΤΗΝ ΣΥΓΧΡΟΝΗ ΕΛΕΥΘΕΡΙΑ"
*(2009) "ΜΙΖΑ-ΝΤΙΝΗ ΕΛΛΑΔΑ"
*(2011) "ΤΡΟΪΚΟΣ ΠΟΛΕΜΟΣ"
*(2012) "ΜΩΜΟΥ ΓΡΑΦΗΜΑΤΑ"
*(2013) "ΕΝΤΟΣ ΚΙ ΕΚΤΟΣ ΟΡΙΩΝ"
*(2014) "ΕΛΛΑΣ ΓΚΟΥΝΤΜΠΑΪ"
*(2014) "ΠΑΡΑΘΥΡΟ ΣΤΟΝ ΚΟΣΜΟ"
*(2014) "ΤΟ ΤΡΑΜ ΤΟ ΤΕΛΕΥΤΑΙΟ"
*(2015) "ΕΠΙ ΜΟΝΙΜΟΥ ΒΑΣΕΩΣ"

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Τεστ γαλακτόζης

Με τον περισσότερο καθιερωμένο όρο **τεστ γαλακτόζης** (galactose test), ή επισημότερα "*δοκιμασία ανοχής γαλακτόζης*", (galactose tolerance test), ονομάζεται ειδική ιατρική μέθοδος προκειμένου να εκτιμηθεί η ηπατική λειτουργια.

Η μέθοδος αυτή βασίζεται στο γεγονός ότι το ήπαρ υπό φυσιολογική λειτουργία μετατρέπει τη γαλακτόζη σε γλυκόζη που αποτελεί και το σπουδαιότερο σάκχαρο του οργανισμού. Στα άτομα λοιπόν που παρουσιάζουν κάποια μορφή ηπατοπάθειας η λειτουργία αυτή καθίσταται πλημμελής. Έτσι με τη χορήγηση γαλακτόζης σ΄ ένα άτομο θα πρέπει να παρουσιάσει για κάποιο χρονικό διάστημα μη φυσιολογικά επίπεδα αυτής στο αίμα, καθώς επίσης και στην απέκκριση των ούρων του.

Με τη μέθοδο αυτή γίνεται ασφαλέστερη διάγνωση αν πρόκειται για ηπατοκυτταρικό ή αποφρακτικό ίκτερο. Συνεπώς αν τα αποτελέσματα χαρακτηριστούν παθολογικά, πρόκειται για άτομο που έχει υποστεί βλάβη των ηπατικών του κυττάρων, ενώ σε αντίθετη περίπτωση αν τα αποτελέσματα κριθούν φυσιολογικά τότε πρόκειται για άτομο που έχει υποστεί απόφραξη στη ροή της χολής από το ήπαρ στον πεπτικό σωλήνα.

## Δείτε επίσης
*Γαλακτοζουρία

## Πηγές
*"Εγκυκλοπαίδεια Πάπυρος Λαρούς Μπριτάννικα" τ.16ος σ.15.

Κατηγορία:Υγειονομικές διαγνωστικές εξετάσεις
Δυναμικό Νερνστ

Το **Δυναμικό Νερνστ** ή **Δυναμικό ισορροπίας** της κυτταρικής μεμβράνης είναι η τιμή της διαφοράς δυναμικού που διατηρεί τη μεμβράνη σε ισορροπία. Αποτελεί εφαρμογή και συνεπάγεται από το Νόμο του Νερνστ. Η εξίσωση του Νερνστ προβλέπει το μεμβρανικό δυναμικό ισορροπίας για οποιαδήποτε κλίση συγκέντρωσης ενός συγκεκριμένου ιόντος εκατέρωθεν της μεμβράνης.

Το δυναμικό Νερνστ εξαρτάται από τις κλίσεις συγκέντρωσης των ιόντων (δηλαδή τις συγκεντρώσεις που εμφανίζουν ορισμένα ιόντα εντός και εκτός του κυττάρου) και τις διαπερατότητες. Υπέρβαση αυτού του δυναμικού ισορροπίας πάνω από έναν συγκεκριμένο ουδό πυροδότησης προκαλεί την έκλυση του δυναμικού ενέργειας η οποία άγει σήματα κατά μήκος των νευρικών και μυϊκών κυττάρων.

## Βιβλιογραφία
* Boron W & Boulpaep E, "Ιατρική Φυσιολογία", εκδόσεις Π.Χ.Πασχαλίδης, 2006, ISBN 960-399-407-3

Κατηγορία:Φυσιολογία ζώων
Κατηγορία:Καρδιαγγειακή φυσιολογία
Λαρυγγίτιδα

**Λαρυγγίτιδα** ονομάζεται η φλεγμονή του λάρυγγα. Προκαλεί βραχνάδα στη φωνή ή ακόμα και την πλήρη απώλεια της φωνής λόγω των ερεθισμένων φωνητικών χορδών. Η λαρυγγίτιδα χαρακτηρίζεται οξεία όταν διαρκεί λιγότερο από μερικές ημέρες και χρόνια όταν διαρκεί για περισσότερο από τρεις εβδομάδες.

## Αίτια
* Ιογενής λοίμωξη
* Βακτηριακή ή μυκητιασική λοίμωξη
* Φλεγμονή από υπέρ-λειτουργία των φωνητικών χορδών
* Υπερβολικός βήχας
* Υπερβολική κατανάλωση αλκοόλ
* Υπερβολικό κάπνισμα

## Συμπτώματα
Τα συμπτώματα της λαρυγγίτιδας ποικίλουν ανάλογα με την σοβαρότητα της κατάστασης και με το αίτιο. Το πιο συχνό και προφανές σύμπτωμα είναι η φθαρμένη φωνή που ξεκινά με την βραχνάδα και μπορεί να καταλήξει στην πλήρη απώλεια της φωνής. Άλλα συμπτώματα περιλαμβάνουν:

* Ξηρός και ερεθισμένος λαιμός
* Βήχας, που μπορεί να είναι σύμπτωμα αλλά και αίτιο της λαρυγγίτιδας
* Δυσκολία στην κατάποση
* Αίσθημα πρηξίματος στην περιοχή του λάρυγγα
* Συμπτώματα κρυολογήματος ή γρίπης, που και πάλι μπορεί να είναι συμπτώμα ή και το αίτιο της λαρυγγίτιδας
* Πρησμένοι λεμφαδένες στον λαιμό, τον θώρακα και στο πρόσωπο
* Πυρετός

## Θεραπεία
Στις περισσότερες περιπτώσεις τα συμπτώματα που συνοδεύουν την λαρυγγίτιδα συνδέονται περισσότερο με το αίτιο, για παράδειγμα μια λοίμωξη, σε περιπτώσεις υπέρ-λειτουργίας των φωνητικών χορδών συμπτώματα εκτός της φθαρμένης φωνής δεν υπάρχουν. Βραχνάδα  που προκαλείται από την λαρυγγίτιδα και διαρκεί για περισσότερο από δύο εβδομάδες μπορεί να δείχνει κάποιο σοβαρότερο φωνητικό πρόβλημα, σε αυτές τις περιπτώσεις ο ασθενής θα πρέπει να συμβουλευθεί και κάποιον ωτορινολαρυγγολόγο.

Αν η λαρυγγίτιδα έχει προκληθεί από γαστροοισοφαγική παλινδρόμηση:
* Ο ασθενής μπορεί να χρειαστεί να πάρει φάρμακα όπως το Zantac για μια περίοδο 4 με 6 εβδομάδων.
Αν η λαρυγγίτιδα έχει προκληθεί από βακτηριακή ή μυκητισιακή λοίμωξη:
* Στον ασθενή μπορεί να χορηγηθούν αντιβιοτικά ή αντιμυκητιακά φάρμακα.
Αν παραμείνει για πολύ καιρό η βραχνάδα ή η απώλεια της φωνής λόγω υπέρ-λειτουργίας των φωνητικών χορδών:
* Οι γιατροί μπορεί να προτείνουν θεραπεία που να περιλαμβάνει χειρουργική και/ή φωνητική θεραπεία.
* Ξεκούραση των φωνητικών χορδών επίσης συστήνεται.

## Αναφορές


Κατηγορία:Φλεγμονές
Στίβος στους Ολυμπιακούς Αγώνες 2008 - Ακοντισμός Ανδρών

Το αγώνισμα του **[[Ακοντισμός|ακοντισμού]]** των ανδρών στο πρόγραμμα του στίβου των Ολυμπιακών Αγώνων του Πεκίνου διεξήχθη την Πέμπτη 21 και το Σάββατο 23 Αυγούστου 2008 στο Εθνικό Στάδιο του Πεκίνου. Πήραν μέρος 38 αθλητές από 29 χώρες. Ο Νορβηγός Αντρέας Τόρκιλντσεν, ο οποίος είχε κερδίσει και τέσσερα χρόνια νωρίτερα στην Αθήνα, κατέκτησε το χρυσό μετάλλιο πετυχαίνοντας παράλληλα ολυμπιακό ρεκόρ. Το ασημένιο μετάλλιο κέρδισε ο Άιναρς Κόβαλς από τη Λετονία και το χάλκινο ο Φινλανδός Τέρο Πιτκαμάκι, παγκόσμιος πρωταθλητής την προηγούμενη χρονιά στην Οζάκα.

## Προκριματικά
Οι προκριματικοί διεξήχθησαν το πρωί της 21ης Αυγούστου. Το όριο πρόκρισης για τον τελικό είχε οριστεί στα 82.50 μέτρα. Την επιδοση αυτή πέρασαν μόλις 3 ακοντιστές. Προκρίθηκαν επίσης οι 9 καλύτεροι από τους υπόλοιπους.

Το πρώτο προκριματικό γκρουπ ξεκίνησε στις 10:10 τοπική ώρα (UTC+8).

Το δεύτερο προκριματικό γκρουπ ξεκίνησε στις 11:40 τοπική ώρα (UTC+8).

## Τελικός
Ο τελικός διεξήχθη το απόγευμα του Σαββάτου 23 Αυγούστου στις 19:10 τοπική ώρα (UTC+8). Ο Αυστραλός Τζάροντ Μπάνιστερ τραυματίστηκε στον αγκώνα και αποχώρησε μετά την τρίτη προσπάθεια.

## Παραπομπές
* Επίσημα αποτελέσματα τελικού, IAAF 
* Επίσημα αποτελέσματα προκριματικών, IAAF 
* "Men's Javelin Throw - FINAL", αναφορά για τον τελικό στην ιστοσελίδα της IAAF

Κατηγορία:Θερινοί Ολυμπιακοί Αγώνες 2008
Κατηγορία:Ακοντισμός
Γαλακτοζίτες

Στη Βιοχημεία όλα τα γλυκοζιτικά παράγωγα της γαλακτόζης ονομάζονται γενικά **γαλακτοζίτες** (galactosides).

Οι γαλακτοζίτες είναι οργανικές ενώσεις που ανήκουν είτε σε ολιγοσακχαρίτες είτε σε πολυσακχαρίτες, είτε ακόμη και σε άλλες τάξεις όπως είναι οι γλυκοπρωτεΐνες, τα γλυκολιποειδή κ.λπ.

Γενικά οι γαλακτοζίτες διακρίνονται, ανάλογα με την ανωμερή μορφή της γαλακτόζης σε δύο είδη: **α-γαλακτοζίτες** και οι **β-γαλακτοζίτες**. Ειδικότερα οι β-γαλακτοζίτες μεταφέρονται και μεταβολίζονται στο βακτήριο *[[Escherichia coli]]*, ενώ τη ρύθμισή τους αναλαμβάνουν τρία γονίδια στο DNA.

## Πηγές
*"Εγκυκλοπαίδεια Πάπυρος Λαρούς Μπριτάννικα" τ.16ος σ.15.

Κατηγορία:Γλυκοζίτες
Οικοσοσιαλιστές Ελλάδας

Οι **Οικοσοσιαλιστές Ελλάδας** είναι ελληνικό πολιτικό κόμμα το οποίο ιδρύθηκε τον Αύγουστο του 2007. Εκδίδουν την εφημερίδα «Οικοσοσιαλιστής». 

Αρχικό σχήμα ήταν ο Σύνδεσμος Οικοσοσιαλιστών Ελλάδας, ο οποίος συμμετείχε με δυο μέλη του στην πρώτη διεθνή συνάντηση οικοσοσιαλιστών που έγινε στο Παρίσι τον Οκτώβριο του ίδιου έτους. Τον Νοέμβριο του 2007, μετά τη διάσπαση και διάλυση της Οικολογικής Παρέμβασης στην οποία συμμετείχαν τα περισσότερα από τα μέλη του Συνδέσμου, ο Σύνδεσμος μετεξελίχθηκε στην πολιτική οργάνωση Οικοσοσιαλιστές Ελλάδας.

Οι Οικοσοσιαλιστές Ελλάδας πραγματοποίησαν την πρώτη τους πανελλαδική Συνδιάσκεψη τον Ιανουάριο του 2008 και τη δεύτερη τον Μάρτιο του 2010. Η πανελλαδική συνδιάσκεψη είναι το ανώτατο όργανο. Την ευθύνη για την Οργάνωση και λειτουργία, έχει η επταμελής Κεντρική Γραμματεία και η τριμελής Εκτελεστική Επιτροπή. Διατηρούν Τοπικές Οργανώσεις στην Αθήνα, τον Πειραιά και τη Λευκάδα.

Εντάχθηκαν το 2008 στον ΣΥ.ΡΙΖ.Α. ως συνιστώσα, με εκπροσώπηση σε όλα τα όργανα του σχήματος (Κεντρική Γραμματεία, Συντονιστικό Συμβούλιο, επιτροπές κ.λπ.). Στις εκλογές του 2009 συμμετείχαν στα ψηφοδέλτια του ΣΥ.ΡΙΖ.Α. με έναν υποψήφιο βουλευτή. Είναι μέλη του Παγκοσμίου Οικοσοσιαλιστικού Δικτύου (Global Ecosocialist Network).

Το 2013 ακολούθησαν τις προτάσεις της Πανελλαδικής Συνδιάσκεψης και Συνεδρίου του ΣΥ.ΡΙΖ.Α. και αποφάσισαν την παύση της αυτόνομης δράσης τους και την ένταξη των μελών τους στο νέο ενιαίο κόμμα του ΣΥ.ΡΙΖ.Α..

Το 2017 τα μέλη των Οικοσοσιαλιστών παραιτήθηκαν από όλα τα όργανα του ΣΥ.ΡΙΖ.Α. στα οποία συμμετείχαν κάνοντας κριτική στην κυβέρνηση για διάφορες πολιτικές της στον Αθλητισμό, την Υγεία, τα Εργασιακά κ.λπ., και ενεργοποιήθηκαν πάλι ως πολιτικό κόμμα.

## Παραπομπές


## Εξωτερικοί σύνδεσμοι
* 

Κατηγορία:Συνιστώσες του ΣΥΡΙΖΑ
Κατηγορία:Ελληνικά πολιτικά κόμματα
Κατηγορία:Οικολογικά κόμματα
Κατηγορία:Πράσινη πολιτική
Κατηγορία:Σοσιαλιστικά κόμματα στην Ελλάδα
Λουκάς Λουκά (ποδοσφαιριστής)

Ο **Λουκάς Λουκά** είναι Κύπριος διεθνής ποδοσφαιριστής που αγωνίζεται ως αμυντικός και ανήκε στην Ανόρθωση Αμμοχώστου.

## Βιογραφικό
Ο **Λουκά** γεννήθηκε στις 12 Απριλίου του 1978 και ξεκίνησε την καριέρα του το 1997 από την Ανόρθωση στην οποία παρέμεινε μέχρι το 2002. Το 2002 - 03 αγωνίστηκε στην Ελλάδα με την φανέλα του Εθνικού Αστέρα για να επιστρέψει στη συνέχεια στην Κύπρο και την Ανόρθωση όπου παρέμεινε ως το 2008 όταν και υπέγραψε στην Αλκή Λάρνακας.

## Στατιστικά

Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Κύπριοι ποδοσφαιριστές
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Αναγέννησης Δερύνειας
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Αλκής Λάρνακας
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό
Πέτρος Γαλακτόπουλος

Ο **Πέτρος Γαλακτόπουλος** (γενν. 7 Ιουνίου 1945) είναι Έλληνας πρωταθλητής, oλυμπιονίκης και αργότερα προπονητής της ελληνορωμαϊκής πάλης.

## Βιογραφία
Γεννήθηκε στην Αθήνα το 1945. Υπήρξε αθλητής του Εθνικού Αθηνών και υπήρξε πρωταθλητής Ελλάδος το 1965 και πρωταθλητής Βαλκανίων και Ευρώπης το 1972. 

Στους Ολυμπιακούς Αγώνες του 1968 στη πόλη του Μεξικού, στην κατηγορία των 70 κιλών σημείωσε πέντε νίκες, μία ισοπαλία και μία ήττα  με αποτέλεσμα να καταταγεί τρίτος, παίρνοντας το χάλκινο μετάλλιο.

Το 1970, στα 74 κιλά ελληνορωμαϊκής πάλης, αναδείχθηκε 3ος στο παγκόσμιο πρωτάθλημα που διεξήχθη στο Έντμοντον του Καναδά και 4ος στο ευρωπαϊκό.

Στους Ολυμπιακούς του Μονάχου, συμμετείχε στην κατηγορία των 74 κιλών και έφτασε στον τελικό όπου έχασε από τον Τσεχοσλοβάκο Βίτσεσλαβ Μάχα 5-3 στα σημεία, καταφέρνοντας ωστόσο να κατακτήσει το ασημένιο μετάλλιο. Στους Ολυμπιακούς Αγώνες του 1976, συμμετείχε στην κατηγορία των 74 κιλών, όπου κατετάγη όγδοος.

Επίσης είχε συμμετάσχει και σε άλλους αγώνες όπου και είχε διακριθεί, όπως στη Σόφια (1971) 3ος, στη Πολωνία, πρωτάθλημα Ευρώπης (1971) 1ος, και στο Λένινγκραντ (1976) 3ος. Στη συνέχεια ανέλαβε προπονητής της εθνικής ομάδας της ελληνορωμαϊκής πάλης. Για το εξαίρετο ήθος του είχε μάλιστα επαινεθεί και από τον διεθνή τύπο.

Το Φεβρουάριο του 2010 παραιτήθηκε από την αντιπροεδρία της Ελληνική Ομοσπονδία Φιλάθλων Πάλης (ΕΟΦΠ), εξαιτίας του διακοσμητικού του ρόλου,  αλλά αργότερα ανακάλεσε την παραίτησή του  Τον Ιούλιο του ίδιου έτους εκλέχθηκε ως πρώτος σε ψήφους στις εκλογές των σωματείων της ομοσπονδίας για το νέο διοικητικό συμβούλιό της, ενώ λίγες μέρες αργότερα επικράτησε του Κώστα Θάνου με 9-7 ψήφους, στο συμβούλιο που έγινε για την εκλογή προέδρου. Λίγες εβδομάδες αργότερα όμως, τον Σεπτέμβριο του 2010, οι δύο πρώην πρωταθλητές ήρθαν σε ρήξη, και τελικά ο Γαλακτόπουλος αποφασίστηκε να γίνει επίτιμος πρόεδρος και ο Κώστας Θάνος, ο νέος πρόεδρος της ΕΟΦΠ. Από το 2012, ο Γαλακτόπουλος κατέχει τη θέση του προέδρου του διοικητικού συμβουλίου του ΟΑΚΑ.

## Πηγές
* *Εγκυκλοπαίδεια Πάπυρος Λαρούς Μπριτάννικα* τόμ. 16ος, σελ. 24

## Παραπομπές


## Εξωτερικοί σύνδεσμοι
* 
* 
* 

Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες παλαιστές στους Θερινούς Ολυμπιακούς Αγώνες
Κατηγορία:Έλληνες αργυροί Ολυμπιονίκες
Κατηγορία:Έλληνες χάλκινοι Ολυμπιονίκες
Κατηγορία:Παλαιστές Εθνικού ΓΣ
Κατηγορία:Έλληνες προπονητές πάλης
Τα παιδιά της Νιόβης

***Τα παιδιά της Νιόβης*** είναι τετράτομο μυθιστόρημα του Τάσου Αθανασιάδη. Στο έργο περιγράφει τον τρόπο ζωής των Ελλήνων της Μικράς Ασίας, μέσω της κλειστής κοινωνίας του Σαλιχλίου. Το έργο έχει πάρει τον τίτλο του από τον μύθο της Νιόβης. Το 2004 έγινε τηλεοπτική μεταφορά του έργου.

## Περίληψη

Στα δώδεκα κεφάλαια του πρώτου μέρους του έργου περιγράφεται η ζωή πριν από την έλευση του ελληνικού στρατού στο Σαλιχλί. Ο συγγραφέας δίνει κεντρικό ρόλο στην οικογένεια του Μιχαλάκη Αναστασιάδη ή Σαρρή, δημογέροντα και τραπεζίτη του Σαλιχλίου, που παρασύρεται από τον έρωτά του για την έφηβη χριστιανοπούλα Ταρσή, την οποία σώζει από τα χέρια ενός Τούρκου και από τον αναγκαστικό εξισλαμισμό.

Στα δώδεκα κεφάλαια του δεύτερου μέρους του έργου περιγράφεται η ζωή κατά την ελληνική κατοχή έως και την Καταστροφή της Σμύρνης. Μετά τον θάνατο του Σαρρή η οικογένεια Αναστασιάδη χάνει ελαφρά την πρωταγωνιστική της θέση στην ιστορία. Η Ταρσή ανεβαίνει κοινωνικά.

Στα οκτώ κεφάλαια του τρίτου μέρους και στα επτά κεφάλαια του τέταρτου μέρους, περιγράφεται η προσφυγική ζωή στην Ελλάδα μετά την καταστροφή της Σμύρνης. Στον τρίτο τόμο υπάρχει αφιέρωση του συγγραφέα «Στις αείμνηστες αδελφές μου, Στάσα, Αλέκα, Καλλιρρόη».

Η εξιστόρηση γίνεται σε τρίτο πρόσωπο από τον συγγραφέα, αλλά και σε πρώτο πρόσωπο από τον Στέργιο Αναστασιάδη. Σε αρκετά κεφάλαια του έργου υπάρχει περιγραφή γεγονότων μέσα από τις καταχωρίσεις του Τρύφωνα Ιωαννίδη στο προσωπικό του ημερολόγιο. Η ιστορία του έργου αρχίζει την 26η Ιουνίου 1917, ενώ ο Τρύφωνας Ιωαννίδης αρχίζει τις ημερολογιακές εγγραφές του από την 27η Ιουνίου 1917.

## Τηλεοπτική σειρά
Το βιβλίο έγινε τηλεοπτική σειρά δύο κύκλων η οποία προβλήθηκε από την ΕΡΤ την περίοδο 2004-2005. Τη σειρά σκηνοθέτησε ο Κώστας Κουτσομύτης και πρωταγωνιστούσαν οι Γρηγόρης Βαλτινός (Σαρρής Αναστασιάδης), Μαργαρίτα Αμαραντίδη (Ταρσή), Μαρία Τζομπανάκη (Χρυσάνθη Αναστασιάδη), Άντζελα Γκερέκου (Ζιζί), Άγγελος Αντωνόπουλος (Τρύφων Ιωαννίδης), Αντώνης Φραγκάκης (Γιλμάζ Νταϊκάλ), Τάσος Νούσιας (Γιάννης Καντάρογλου) και Απόστολος Τότσικας (Στέργιος Αναστασιάδης).

## Παραπομπές


Κατηγορία:Τάσος Αθανασιάδης
παιδια της νιοβης
Π
Π